Rímskokatolícky biskupský úrad Spišskej diecézy Vás pozýva na

Ďakovnú púť Slovákov k Svätému Otcovi

**Assisi – Rím**

## Termín: 27.4. - 1.5.2022 Cena: 260,- EUR

V cene je zarátané: - doprava klimatizovaným **autobusom**

* 2x hotelové ubytovanie s raňajkami
* sprievodca zájazdu

V cene nie je zarátané:

- možnosť dokúpenia večere (15,- € / 1 večera).Večere je nutné objednať vopred v CK

- lístky na mestskú dopravu v Ríme /približne 14,- €/

- podľa záujmu komplexné cestovné poistenie /3 € /deň/osoba

- príplatok za jednolôžkovú izbu 25 € / osoba/noc

**RÁMCOVÝ PROGRAM púte:**

**1.deň /streda/**:

Odchod autobusu z Popradu o 10.00 hod, z Námestova o 10.00 hod., z Dolného Kubína o 10.30 hod., z Ružomberka o 11.00 hod. non stop jazdou cez Rakúsko do Talianska s krátkymi občerstvovacími zastávkami.

**2.deň /štvrtok/**:

v ranných hodinách príchod do Assisi, svätá omša, prehliadka baziliky sv. Františka /r.1228/, katedrály sv. Rufina /r.1000/, kde bol sv. František krstený /r.1181/, baziliky sv. Kláry z r.1257 s jej hrobom a krížom, z ktorého Pán Ježiš prehovoril ku sv. Františkovi : "Choď a oprav môj dom". Prehliadka pokračuje návštevou kostola sv. Petra a bazilikou Santa Maria degli Angeli /od r.1211 miesto modlitby/, kde sv. František zomrel v noci z 3. na 4. októbra 1226. Odchod do Ríma, ubytovanie a nocľah.

**3.deň /piatok/:**

raňajky, prehliadka mesta - bazilika Sv. Pavla za hradbami, kde sa nachádza hrob sv. Pavla. Bazilika Sv. Klementa, kde sa nachádza hrob a pozostatky sv. Cyrila. Bazilika Sv. Jána v Lateráne /rímska katedrála - matka chrámov/, Sväté schody, ktoré sa nachádzajú v budove Scala Santa. bazilika Sv. Kríža, kde sa nachádzajú najvzácnejšie relikvie sveta. Návšteva baziliky Santa Maria Maggiore, kde pápež Hadrian II. schválil staroslovienčinu za bohoslužobný jazyk. Účasť na slávnostnej sv. omši v slovenčine. Nocľah.

**4.deň /sobota/:**

raňajky, odchod do Vatikánu, prehliadka baziliky Sv. Petra. O 12.00 hod. audiencia u Sv. Otca pre Slovákov, najvýznamnejší časť ďakovnej púte. O 14.hod. slávnostná svätá omša so slovenskými biskupmi. Pokračovanie v prehliadke baziliky Sv. Petra. Pešia prehliadka významných rímskych námestí a fontán. Podvečer odchod nočnou jazdou na Slovensko.

**5.deň /nedeľa/:**

predpokladaný príchod v popoludňajších hodinách

Sprievodca si vyhradzuje právo upraviť program podľa okolností.